Niin on Jumala maailmaa rakastanut, että Hän antoi ainoan Poikansa,
ettei yksikään, joka Häneen uskoo, hukkuisi. Joh. 3:16
MUUTOS
Haluan kertoa teille -
oman tarinani muutoksesta, minkä Jumala sai aikaan.
Se ei ole minun tekoni eikä saavutukseni, -
vaan Jumalan työtä sisimmässäni.
Elämässäni ei ole tapahtunut äkkinäisiä muutoksia, -
vaan uskossa kasvuni on ollut tasaista eteenpäin menoa.
Kuten on sanottu: Jumalan myllyt jauhavat hitaasti, mutta varmasti.
Juuri näin elämässäni tapahtuu.
Vartuin alkoholistiperheessä, jossa oli paljon hermoheikkoutta.
Sieltä periytyi myös heikko itsetuntoni -
sekä rikkinäinen maailmankuva -
ja epäluottamus auktoriteetteihin.
Lapsuudessani ei ollut -
tunnetta mistään tai kenestäkään, joka voisi auttaa.
Että Jumala on olemassa.
Jumala oli puhunut minulle lapsuudessa, -
mutta jossain vaiheessa se vain unohtui.
Tuntui, että minun täytyy selvitä kaikesta yksin.
En halua ajatella liikaa lapsuuttani, -
koska mennyt on mennyttä.
Aikana, jona tukeuduin alkoholiin ja satunnaisiin suhteisiin, -
ymmärsin kaiken olevan vain hetken hurmaa.
Kaipasin elämääni jotain pysyvää.
Mutta en osannut muuttaa elämänkulkuani.
Kunnes eräänä päivänä koitti muutoksen hetki, -
koska vanha elämäntyyli ei voinut enää jatkua.
Tiedostin sydämessäni, että Jeesus on ainoa tie, -
ja silloin elämäni muuttui.
Alku ei ollut helppo.
Se oli taistelua.
Mutta siitä sai alkunsa taival yhdessä Jumalan kanssa.
Alkajaisiksi osallistuin erääseen kesäkonferenssiin.
Vietin siellä kaikki kolme päivää.
Sen jälkeen kävin monissa eri seurakunnissa.
Mutta sydämessäni säilyi jokin kaipuu.
Jälkikäteen tiedän, että se oli rakkaudenkaipuuta.
Keneltä tulee rakkaus? Jumala on rakkaus.
Yhtenä keväänä rukoilin erään lähimmäiseni puolesta -
ja satuin lukemaan Bob Yandianin kirjaa "Yksi liha".
Hän kirjoittaa siinä avioliitosta -
sekä miehen ja naisen välisistä suhteista.
Luin askarruttavan ajatuksen, että nainen on miehen hengellinen tuki.
Olin vuosia rukoillut, -
että vierelläni olisi puoliso, että vierelläni olisi ystävä.
Että olisi puoliso, joka tukisi ja kannustaisi, -
mutta en ollut koskaan rukoillut:
"Rakas Jumala, lahjoita minulle sellainen tuki."
Toiveeseeni sain vastauksen seuraavana päivänä:
"Olen valmistamassa sinua kohtaamaan tulevan vaimosi."
Kesällä kristillisessä Petrula-kodissa oli -
miehille tarkoitettu leiri.
Sinne saapui työskentelemään ihmisiä, joista -
yksi oli minun tuleva vaimoni.
Tosin en tiennyt sitä silloin.
Kului puolitoista päivää.
Tuleva vaimoni oli soittanut Petrulan emännälle, Alinalle, -
sillä he olivat tuttavia.
Kun kuulin soitosta, tunsin, miten sydämeni täytti riemu.
Hän oli jättänyt viestin, -
että jos rohkenisin soittaa hänelle takaisin, -
olisi se oikea teko.
Kun sitten otin puhelimen käteeni ja rukoilin, niin tunsin, -
että sisimmässäni oli rauha.
Niin soitin hänelle ja sovimme tapaamisen.
Tavatessamme rukoilimme yhdessä.
Siitä lähtien olemme tunteneet, -
että meidän elämäntiemme on yhteinen.
Vierelläni on nyt rakastava vaimo.
Hän on vuosien rukoustyön tulos; Jumala saattoi meidät yhteen.
Meillä on yhteinen koti.
Suhteeni äitini kanssa oli kovin rikkonainen.
Olemme selvittäneet välimme ja nykyisin tulemme hyvin toimeen.
Olen alkanut nähdä toisissa ihmisissä hyviä puolia -
ja positiivisia asioita, joita en aiemmin huomannut.
Tulkitsen tämän Jumalan muutostyöksi sisimmässäni.
Se on tervehtymistä ja uudistumista.
Kaikkein tärkeimpänä pidän -
henkilökohtaista kokemustani Jumalasta.
Jumala on tehnyt mahdolliseksi kaikki muutokset elämässäni.
Sillä enhän kyennyt itse itseäni muuttamaan.
Aikana, jona tunsin olevani etääntynyt Jumalasta, -
sain rohkaisua sanoista, että olen vapahdettu.
Kerran kotona mietin, että jos nyt alkaisi sota, -
miten silloin toimisin?
Miten selviäisin sisäisen kauhun ja ahdistuksen kanssa?
Silloin sain varmuuden:
langetkoon tuhat viereltäni tai kymmenentuhatta oikealta puolelta, -
minä pysyn pystyssä. Sillä Jumala kulkee kanssani.
Sinä, joka kaipaat muutoksia elämääsi -
tiedä, että Jumala vastaa rukouksiin.
Jumala kuuntelee rukouksesi ja todella vastaa niihin.
Tahdon kiittää Jumalaa kaikesta, mitä Hän on elämässäni tehnyt.
Elämä on ihmeitä täynnä ja tahdon kulkea eteenpäin Jumalan kanssa.
Suomennos: Maria Peura